open-index/open-wikipedia-markdown huggingface dataset:
Nathan Perkovich

**Nathan Perkovich** (s. 15. lokakuuta 1985 Canton, Michigan, Yhdysvallat) on kroatialais-yhdysvaltalainen jääkiekkoilija, joka pelaa Itävallan Erste Bank Eishockey Ligan kroatialaisjoukkue Medveščak Zagrebissa. Isokokoinen Perkovich on pelipaikaltaan oikea laitahyökkääjä ja laukoo oikealta.

## Ura
### Seuraura
Perkovich pelasi kauden 2003–2004 USHL-junioriliigaa Cedar Rapids RoughRidersissa, jonka jälkeen New Jersey Devils varasi hänet kahdeksannella kierroksella 250. pelaajana . Perkovich pelasi kaksi seuraavaa kautta USHL:ää Chicago Steelin riveissä. Kaudella 2005–2006 hän voitti joukkueen sisäisen piste- ja maalipörssin tehoilla 28+24=52. Perkovich jakoi USHL:n maalipörssin seitsemännen sijan Lincoln Starsin Michael Daviesin ja Green Bay Gamblersin Brian Roloffin kanssa. Hän sijoittui myös liigan jäähypörssissä kymmenenneksi 121 minuutillaan. Vuosina 2006–2009 Perkovich kävi Lake Superior State Universitya. Hän ylsi kahdella ensimmäisellä yliopistokaudellaan joukkueensa sisäisen maalipörssin voittoon.

Elokuussa 2009 Perkovich teki kolmivuotisen tulokassopimuksen New Jersey Devilsin kanssa. Hän pelasi kaikki sopimuskautensa kokonaan farmissa. AHL:n tulokaskaudellaan 2009–2010 Perkovich teki Lowell Devilsissa 68 runkosarjaottelussa tehot 19+14=33 ja viidessä playoff-ottelussa yhden syöttöpisteen. Kaudeksi 2010–2011 New Jerseyn farmijoukkueeksi vaihtui Albany Devils.

Kaudeksi 2012–2013 Perkovich siirtyi kaksivuotisella sopimuksella Itävallan Erste Bank Eishockey Ligan kroatialaisjoukkue Medveščak Zagrebiin. Kaudeksi 2013–2014 seura siirtyi pelaamaan KHL:ään. Huhtikuussa 2014 hän teki vuoden mittaisen jatkosopimuksen Medveščakin kanssa. Kaudella 2014–2015 Perkovich edusti joukkuetta myös Spengler Cupissa. Hän voitti Medveščakin Kroatian pääsarjassa pelaavassa kakkosjoukkuessa Kroatian-mestaruuden vuosina 2013, 2014, 2015 ja 2016.

Medveščak palasi kaudeksi 2017–2018 taloudellisista syistä takaisin EBEL:ään, jonne Perkovich teki joukkueen kanssa vuoden mittaisen jatkosopimuksen heinäkuussa 2017.

### Maajoukkueura
Perkovich edusti Kroatiaa IB-divisioonan MM-kilpailuissa vuosina 2015, 2016 ja 2017. Ensimmäisessä turnauksessa hän jakoi joukkueensa sisäisen maalipörssin voiton Ryan Kinasewichin kanssa neljällä osumallaan. Perkovich voitti myös Kroatian sisäisen tehotilaston lukemalla +2. Vuoden 2016 turnauksessa hänellä oli paras aloitusprosentti (64,44 %). Vuoden 2017 turnauksessa Perkovich toimi Kroatian varakapteenina.

## Muuta
Perkovichilla on kroatialaiset sukujuuret. Hän hankki Kroatian kansalaisuuden pelatessaan Medveščak Zagrebissa.

## Tilastot

## Lähteet
*
*

### Viitteet
Pohjanhorsma

**Pohjanhorsma** (*Epilobium hornemannii*) on pohjoinen monivuotinen horsmalaji.

## Ulkonäkö
Pohjanhorsma kasvaa 10–35 senttimetriä korkeaksi. Lehdet ovat puikeita, pienihampaisia ja lyhytruotisia. Kukan vaaleahkon purppuranpunainen teriö on viidestä kahdeksaan millimetriä leveä. Pohjanhorsma risteytyy amerikanhorsman, hetehorsman, tunturihorsman, valkohorsman ja suohorsman kanssa.

## Levinneisyys
Pohjanhorsma on levinneisyydeltään pohjoinen, sitä esiintyy Fennoskandiassa, Islannissa, Grönlannissa, Kanadassa, Yhdysvalloissa, Japanissa ja Siperiassa.

Suomessa pohjanhorsma kasvaa maan keski- ja pohjoisosissa, eteläisimmillään Pohjois-Savossa ja Pohjois-Karjalassa. Lapissa laji on yleinen.

## Lähteet
Tunturihorsma

**Tunturihorsma** (*Epilobium anagallidifolium*) on pienikokoinen horsmalaji.

## Ulkonäkö
Tunturihorsma on monivuotinen, pintarönsyllinen, 5–20 senttimetriä korkeaksi kasvava. Lehdet ovat pieniä, soikeahkoja ja lyhytruotisia. Lajinimellä *anagallidifolium* Jean-Baptiste Lamarck viittaa tunturihorsman lehtien olevan samanlaisia kuin peltopungalla. Kukkia on yhdestä kolmeen versoa kohden. Purppuranpunainen teriön leveys on neljästä kuuteen millimetriä.

## Levinneisyys
Tunturihorsmaa esiintyy Maan pohjoispuoliskolla vuoristoalueilla ja arktisilla alueilla. Euroopassa sitä esiintyy laajemmin Skandeilla, lisäksi monin paikoin Keski- ja Etelä-Euroopan vuoristoissa.

Suomessa se on pohjoinen tunturialueiden kasvi, jota tavataan Keski- ja Pohjois-Lapissa Kittilästä ja Sallasta pohjoiseen. Yleisenä tunturihorsmaa kasvaa Enontekiön pohjoisosassa ja Utsjoella.

## Lähteet
Vuorolehtihorsma

**Vuorolehtihorsma** (*Epilobium davuricum*) on pohjoinen, suohorsmaa muistuttava kasvilaji.

## Ulkonäkö
Vuorolehtihorsma kasvaa 10–40 senttimetriä korkeaksi. Suohorsmaan verrattuna vuorolehtihorsma on tyvirönsytön, mutta lehtiruusukkeellinen, sen lehdet ovat kapean tasasoukkia ja lehtiasento on alimpia lehtiä lukuun ottamatta kierteinen.

Vuorolehtihorsma risteytyy suohorsman kanssa.

## Levinneisyys
Vuorolehtihorsmaa esiintyy Fennoskandiassa, Grönlannissa, Kanadassa, Alaskassa ja Siperiassa.

Suomessa se on pohjoinen laji, jota esiintyy Kainuussa, Pohjois-Pohjanmaalla ja Lapissa. Lapissa se on paikoittain yleinen. Eteläisin havaintopaikka, 1910-luvulta, on Pohjois-Karjalasta Juuasta. Vuorolehtihorsma kasvaa Suomessa etenkin lettosoilla ja on kalkinvaatija.

## Lähteet

## Aiheesta muualla
* Suomen Lajitietokeskus: Vuorolehtihorsma (''Epilobium davuricum'')
* Global Biodiversity Information Facility (GBIF): ''Epilobium davuricum''
Azis

**Azis** (bulg. **Азис**) (oikealta nimeltään **Vasil Trayanov Boyanov**, s. 7. maaliskuuta 1978 Sliven, Bulgaria) on bulgarialainen romanitaustainen pop- ja folk-artisti.

Azis käsittelee yleensä musiikkivideoillaan seksuaalisia aiheita ja pukeutuu usein näyttäviin asuihin. Hän on esiintynyt useiden bulgarialaisten artistien kanssa ja julkaissut monia singlejä. Azis esiintyi vuoden 2006 Euroviisuissa bulgarialaisartisti Mariana Popovan taustalaulajana kappaleessa *Let Me Cry*.

## Diskografia
### Studioalbumit
* *[[Bolka]]* (1999)
* *[[Mazhete sashto plachat]]* (2000)
* *[[Salzi]]* (2001)
* *[[Azis 2002]]* (2002)
* *[[Na golo]]* (2003)
* *[[Kralyat]]* (2004)
* *[[Together (Azisin albumi)|Together]]* (2004)
* *[[Azis 2005]]* (2005)
* *[[Diva (vuoden 2006 albumi)|Diva]]* (2006)
* *[[Gadna poroda]]* (2011)
* *[[Azis 2014]]* (2014)

## Lähteet
Merirantaputki

**Merirantaputki** eli **rantaputki** (*Ligusticum scothicum* tai *L. scoticum*) on monivuotinen merenrannoilla kasvava sarjakukkaiskasvi. Kasvin tieteellisen lajinimen alkuperäinen muoto on *scothicum*, mutta Carl von Linné muutti sitä alkuperäisen julkaisunsa jälkeen, molempia käytetään edelleen.

## Ulkonäkö

Merirantaputki kasvaa 20–50 senttimetriä korkeaksi. Kolmilehdykkäiset lehdet ovat tummanvihreitä ja kiiltäväpintaisia. Sarjakukinto koostuu 8–20 pikkusarjasta, kukat ovat pieniä ja valkoteräisiä. Lohkohedelmä on soikea, siipipalteinen. Merirantaputkea kuvaillaan pahanhajuiseksi tai voimakkaan tuoksuiseksi.

## Levinneisyys
Merirantaputkea esiintyy Pohjois-Euroopassa Atlantin, Barentsinmeren, Vienanmeren ja Itämeren rannikoilla, luoteisessa Pohjois-Amerikassa Atlantin rannikolla sekä pohjoisella Tyynenmeren rannikolla Kanadan länsirannikolta yhtenäisesti Japaniin asti. Atlantin ja Tyynenmeren esiintymät luetaan erillisiksi alalajeiksi, *scoticum* ja *hultenii*. Merirantaputkea myös viljellään.

Suomessa merirantaputkea kasvaa melko harvinaisena uustulokkaana kivikkoisilla merenrannoilla Ahvenanmaalla, Selkämeren rannikolla ja Uudellamaalla Pääkaupunkiseudulla. Se löydettiin ensimmäisen kerran Merikarvialta vasta 1968, Ruotsin puoleiselta Selkämeren rannikolta 25 vuotta aiemmin. Lajia pidetään Suomessa leviävänä kasvina ja leviämisnopeuden on epäilty kasvavan tulevaisuudessa.

## Kuvia

Tiedosto:Dritvík - Vegetation und Lavakiesel 1.jpg
Tiedosto:Ligusticum scoticum im Balranald-Vogelschutzgebiet.jpg
Tiedosto:Dritvík - Vegetation und Lavakiesel 3.jpg


## Lähteet

## Aiheesta muualla
* Kasviatlas 2021: Merirantaputken (''Ligusticum scothicum'') levinneisyys Suomessa.
Uinti Euroopan kisoissa 2015

**[[Euroopan kisat 2015|Euroopan kisojen 2015]] [[uinti]]** pidettiin Bakussa Baku Aquatics Centressä 23. - 27. kesäkuuta 2015. Urheilijoita osallistui yhteensä 526. Sarjoja oli yhteensä 42, joista 20 kummallekin sukupuolelle omia ja kaksi sekaviestiä. Menestynein maa oli Venäjä, joka voitti 23 kultaa ja yhteensä 42 mitalia.

## Tulokset

### Miehet

### Naiset

### Sekaviestit

## Mitalitaulukko

## Lähteet
Gustavelund

**Gustavelund** on entinen kartano ja nykyinen kokoushotelli Tuusulassa. 1700-luvun ratsutila ja 1800-luvun kartano Tuusulanjärven kaakkoisrannalla toimi 1960–1980-luvulla Kunnallisopistona eli Suomen Kunnallisliiton koulutuskeskuksena.

## Historiaa

Gustavelundin tilan ensimmäinen tunnettu asukas oli Sipi Jaakonpoika 1500-luvulla. 1700-luvulla tila tunnettiin Eggertasin ratsutilana, kunnes uusi omistaja, kontra-amiraali Carl Adolf Danckwardt nimesi tilan Gustavelundiksi puolisonsa Gustavan mukaan. Kartanon päärakennus, joka paloi vuonna 1892, oli tiettävästi Carl Ludvig Engelin piirtämä. Tilalle rakennettiin empiretyylinen puukartano.

Ruotsalainen, Suomeen muuttanut ravintoloitsija Karl Edvard Jonsson asettui 1900-luvun alussa asumaan Gustavelundin kartanoon ja ryhtyi viljelemään juureksia, hedelmiä ja vihanneksia erityisesti Helsingin seudun ravintoloiden tarpeisiin.

Seuraava omistaja, varatuomari Rafael Sederholm aloitti Gustavelundissa hotellitoiminnan 1930-luvulla. Kartanohotellista tuli suosittu juhlapaikka pääkaupungin yläluokan parissa. Sodan jälkeen kartanon silloinen isäntä Matti Parviainen luovutti maita asuntotonteiksi rintamamiehille ja siirtoväelle, ja asuntoalue sai hänen mukaansa nimen Mattila.

Vuonna 1956 Maalaiskuntien liitto osti Gustavelundin oman koulutustoimintansa keskukseksi. Vuonna 1965 valmistui ensimmäinen vaihe Into Pyykön suunnittelemasta matalasta, modernistisesta rakennusryhmästä, joka sai nimen Kunnallisopisto. Vanhasta kartanosta muistuttaa enää vain huvimaja Tuusulanjärven rannassa.Kokoushotelli yhtiöitettiin vuonna 1990 Suomen Kuntaliiton tytäryritykseksi. Vuonna 2015 Kuntaliitto myi kiinteistön ja sen liiketoiminnan Pia ja Antti Ropposelle.

## Lähteet

## Aiheesta muualla
* Kotisivu (gustavelund.fi)
Liuskalääte

**Liuskalääte** (*Serratula tinctoria*) on monivuotinen asterikasvi. Sitä käytetään värikasvina.

## Ulkonäkö
Liuskalääte kasvaa 30–100 senttimetriä korkeaksi. Kasvin varsi on vankka, uurteinen ja yläosastaan haarova. Alimmat lehdet ovat ehytlapaiset ja ylemmät pariliuskaiset. Ne ovat karvattomat ja terävästi hammaslaitaiset. Mykerökukinnot ovat kooltaan kuudesta kymmeneen millimetriä. Yksittäiset kukat ovat purppuranpunaiset, joskus valkoiset.

## Levinneisyys
Liuskaläätettä esiintyy Euroopassa pohjoisosia lukuun ottamatta. Se on levinnyt myös Yhdysvaltoihin New Yorkiin ja Connecticutiin. Suomessa liuskalääte on löydetty vain kerran, vuonna 2012 Uudestakaupungista.

## Lähteet

## Aiheesta muualla
* Kasviatlas 2020: Liuskaläätteen levinneisyys Suomessa.
Uimahypyt Euroopan kisoissa 2015

**[[Euroopan kisat 2015|Euroopan kisojen 2015]] [[uimahypyt]]** pidettiin Bakussa Baku Aquatics Centre 18. - 21. kesäkuuta 2015. Osallistujia oli 160. Sarjoja oli neljä kummallekin sukupuolelle. Menestynein maa oli Iso-Britannia, joka voitti neljä kultamitalia ja yhteensä kuusi mitalia.

## Tulokset

### Miehet

### Naiset

## Mitalitaulukko

## Lähteet
Nappikotula

**Nappikotula** (*Cotula coronopifolia*, lajinimi *coronopifolia* variksenkrassien *Coronopus* mukaan) on Etelä-Afrikasta laajalle levinnyt asterikasvilaji.

## Ulkonäkö
Nappikotula on yksivuotinen ja ryydintuoksuinen, matalakasvuinen ja rentovartinen. Lehdet ovat suikeita, hampaisia tai liuskaisia, korvakkeellisia. Mykeröt ovat keskimäärin yhden senttimetrin levyisiä. Niissä on vaaleankeltaiset kehräkukat mutta ei lainkaan laitakukkia.

## Levinneisyys
Nappikotula kasvaa alkuperäisenä eteläisessä Afrikassa Etelä-Afrikan tasavallassa Kapmaalla ja Namibiassa. Se on levinnyt laajasti usealle mantereelle: Pohjois-Amerikkaan, Etelä-Amerikkaan, Eurooppaan, Pohjois-Afrikkaan, Australiaan ja Uuteen-Seelantiin.

Pohjoismaissa nappikotula on hyvin harvinainen uustulokas. Se on saavuttanut Pohjois-Euroopan maista Tanskan ja Ruotsin painolastikasvina 1800-luvulla. Suomessa laji on havaittu ensimmäisen kerran vuonna 2012 Helsingin Arabianrannassa valkoposkihanhien laitumelta. Nappikotulan epäillään levinneen Suomeen muuttolintujen kuljettamana ja Ruotsissa uusien kasvupaikkojen olevan lintulevintäisiä.

## Lähteet

## Aiheesta muualla
* Suomen Lajitietokeskus: Nappikotula – ''Cotula coronopifolia''
Ojavesitähti

**Ojavesitähti** (*Callitriche stagnalis*) on ratamokasveihin kuuluva yksivuotinen vesi- ja kosteikkokasvi.

## Ulkonäkö
Ojavesitähden lehdet ovat sekä versossa että latvaruusukkeessa samanlaisia, leveän lusikkamaisia ja kapeatyvisiä. Kukat sijaitsevat yksittäin lehtihangoissa. Hedelmä on pyöreä nelilohkoinen lohkohedelmä, josta emin luotit irtoavat ennen kypsymistä.

## Levinneisyys
Ojavesitähteä esiintyy suurimmassa osassa Eurooppaa Islanti pohjoisrajana. Sitä ei esiinny Suomessa. Laji on satunnaisluonteisesti löydetty kahdesta paikasta Etelä-Suomessa 1900-luvun alkupuolella.

Ojavesitähti kasvaa vedessä tai märällä maalla kasvupaikkoina muun muassa lätäköt, lammet, ojat ja suoallikot.

## Lähteet

## Aiheesta muualla
* Suomen Lajitietokeskus: Ojavesitähti – ''Callitriche stagnalis''
Uposvesitähti

**Uposvesitähti** (*Callitriche hermaphroditica*) on ratamokasveihin kuuluva yksivuotinen uposvesikasvi.

## Ulkonäkö
Uposvesitähti on kokonaan veden alla kasvava hento 10–40 senttimetriä pitkä ruoho. Lehdet ovat lähes tasasoukkia, yhden millimetrin leveitä, kuudesta kahteentoista millimetriä pitkiä, läpikuultavia ja tummanvihreitä. Versoon ei kasva latvaruusuketta, jossa olisi varsilehdistä poikkeavia lehtiä, kuten muilla vesitähtilajeilla. Kukat sijaitsevat yksittäin lehtihangoissa. Ne ovat perättömiä ja hyvin vaatimattomia, kehälehtiä tai esilehtiä ei ole. Lajinimestä *hermaphroditica* huolimatta kukat ovat yksineuvoisia, heteet ja emit sijaitsevat eri kukissa. Hedelmä on pyöreä neliosainen lohkohedelmä, tavallisesti leveän siipipalteinen.

## Uposvesitähti Suomessa
Suomessa uposvesitähti on tavattu koko maasta. Yleisenä sitä esiintyy läntisellä merenrannikolla Pohjanlahdella Selkämereltä Perämerelle. Sisämaan emäksisissä ja neutraaleissa järvissä laji on harvinainen.

## Lähteet
Lapinvesitähti

**Lapinvesitähti** (*Callitriche hamulata*) on ratamokasveihin kuuluva monivuotinen vesikasvi.

## Ulkonäkö
Lapinvesitähti kasvaa yleensä uposkasvina kokonaan veden alla. Kelluslehdet ovat Suomen kasvustoissa hyvin harvinaisia. Muualla kasvista esiintyy latvaruusukkeellisia versoja ja harvoin maamuotojakin.

Lapinvesitähden verso on 20–70 senttimetriä pitkä, melko niukkahaarainen, kärkiosasta kilpikarvainen. Lehdet ovat 15–30 millimetriä pitkiä ja lähes rihmamaisia. Lehden kärki on pihtimäinen, muuhun lapaan nähden leveämpi, mikä on yksi lajituntomerkki. Yksineuvoiset perättömät kukat sijaitsevat yksittäin lehtihangoissa. Kukissa ei ole kehälehtiä, mutta pieniä esilehtiä voi olla. Emin luotit ovat lyhyitä. Hedelmä on lähes pyöreä neliosainen lohkohedelmä, jonka lohkot ovat kapean siipipalteisia.

## Levinneisyys
Suomessa lapinvesitähteä esiintyy harvinaisena Lapissa. Se kasvaa joissa ja järvissä usein melko syvässä vedessä. Lapin eteläpuolella laji on hyvin harvinainen, mutta sillä on toistakymmentä löytöpaikkaa Etelä- ja Keski-Suomessa. Tunnetuin Etelä-Suomen löytöpaikka on Tampereen keskustassa Tammerkoskessa.

Muissa Pohjoismaissa lapinvesitähden levinneisyyskuva ei ole pohjoinen vaan Ruotsissa ja Norjassa se on yleisempi maiden eteläosissa. Laajemmin lajilla on atlanttinen levinneisyysalue, joka kattaa Länsi-Euroopan Pohjois-Skandinaviasta Pyrenneiden vuoristoon sekä Islannin ja Grönlannin.

## Lähteet

## Aiheesta muualla
* Suomen Lajitietokeskus: Lapinvesitähti – ''Callitriche hamulata''
Tuhkimotarinoita

**Tuhkimotarinoita** on Yle TV2:n 2010-luvulla esittämä tositelevisiosarja elämänmuutoksen kokeneista suomalaisnaisista, joita stailisti Outi Broux auttaa kohentamaan myös ulkonäköään. Sarjasta tuotettiin kolme tuotantokautta 2012–2017 ja seurantasarjat nimeltä *Tyttöjen ilta* (2015) ja *Tuhkimotarinoita - Mitä heille kuuluu nyt?* (2019).

## Ensimmäinen tuotantokausi
Ensimmäinen tuotantokausi alkoi Yle TV2-kanavalla 24. syyskuuta 2012.

## Toinen tuotantokausi
Toinen tuotantokausi alkoi 29. joulukuuta 2014. 

## Tuhkimotarinoita - Tyttöjen ilta
Tuhkimotarinoita - Tyttöjen ilta ohjelmassa kuultiin 1-2. kaudella nähtyjä naisia mitä heille kuuluu nyt.

## Kolmas tuotantokausi
Sarjan kolmas tuotantokausi alkoi 18. syyskuuta 2017 Yle TV2:lla ja Yle Areenassa. 


## Tuhkimotarinoita - Mitä heille kuuluu nyt?
Mitä heille kuuluu nyt? - tarinat jatkuvat Yle TV2:lla ja Yle Areenassa 1.1.2019

## Lähteet

## Aiheesta muualla
*Yle Areena: Tuhkimotarinoita
*yle.fi/tuhkimotarinoita
*Tuhkimotarinoita Facebook-sivut
Tuurin kyläkauppias

**Tuurin Kyläkauppias** on tositelevisiosarja, jossa seurataan arkea Alavuden Töysän Tuurin kylässä sijaitsevassa Suomen suurimmassa kyläkaupassa. Ohjelmassa seurataan Veljekset Keskinen Oy:n kyläkaupan henkilökuntaa sekä asiakkaita. Sarjasta on esitetty TV5:lla seitsemän tuotantokautta.

Vesa Keskisen mukaan ohjelman kuvaaminen loppui kulukaton tullessa vastaan.

## Ensimmäinen tuotantokausi
Ensimmäinen tuotantokausi alkoi TV5-kanavalla 19. helmikuuta 2015.

## Toinen tuotantokausi
Toinen tuotantokausi esitettiin 4. huhtikuuta 2016 alkaen.

## Lähteet
Taitouinti Euroopan kisoissa 2015

**[[Euroopan kisat 2015|Euroopan kisojen 2015]] [[taitouinti]]** pidettiin Bakussa Aquatics Centressä 12. - 16. kesäkuuta 2015. Osallistujia oli 150. Sarjoja oli neljä. Menestynein maa oli Venäjä, joka voitti jokaisen kultamitalin.

## Mitalitaulukko

## Lähteet
Põltsamaan linna

**Põltsamaan linna** ( tai ; ) on Etelä-Viron Põltsamaan kaupungissa sijaitseva raunioitunut keskiaikainen ritarilinna, jonka saksalainen ritarikunta rakensi vuonna 1272.

## Historiaa
Põltsamaa sijaitsi keskiajalla Ugandiksi nimitetyssä maakunnassa. Saksalainen ritarikunta pyrki 1200-luvulla alistamaan Baltian maakunnat ja liittämään ne lännen kirkon piiriin. Vuonna 1215 ritarikunta hyökkäsi Turaidan suunnasta Ugandiin, ja paikalliset lupautuivat ottamaan kasteen vastaan. Saksalaisten voittokulusta huolestunut Pihkovan ruhtinas hyökkäsi Ugandiin, jolloin paikalliset pyysivät apua saksalaisilta. He riensivätkin avuksi ja tekivät yhdessä ugandilaisten kanssa kostoretken Pihkovaan. Tämä taas johti Viron läntisten maakuntien liittoon pihkovalaisten kanssa. Nämä hyökkäsivät virolaisten suuressa kapinassa yhteisvoimin Ugandin Otepäähän. Vakiinnuttaakseen valloituksensa ritarikunta teki vuonna 1272 Otto von Rodenstein johtamana Põltsamaan joen partaalle linnoituksen, josta linna on kehittynyt. Linnamaisen asun se sai 1500–1600-luvuilla. Linnanherra Woldemar Johann von Lauw kehitti siitä 1700-luvulla rokokoo-linnan. Rakennus kärsi suuria vaurioita vuonna 1941.

## Lähteet

## Aiheesta muualla

* Pictures of Põltsamaa castle before the war. Europeana.
Tequila (kappale)

”**Tequila**” on suomalaisen laulaja-lauluntekijä Paula Vesalan taiteilijanimellä *Vesala* julkaisema esikoissingle. Vesalan itse sanoittama, säveltämä ja tuottama single julkaistiin 23. lokakuuta 2015. Kappale sisältyy Vesalan kesäkuussa 2016 julkaistavalle esikoisalbumille.

”Tequila” nousi Suomen virallisen singlelistan sijalle 4. Latauslistalla se on sijoittunut toiseksi ja radiosoitossa soitetuimmaksi kappaleeksi kuudeksi viikoksi alkuvuodesta 2016. Singleä on myyty platinalevyyn oikeuttava määrä.

Kappaleen virallinen musiikkivideo julkaistiin levy-yhtiö Warner Music Finlandin YouTube-kanavalla 25. marraskuuta 2015. Video on ohjannut Hannu Aukia.

## Kappaleet
# 

## Vastaanotto
Rumba-lehden kriitikot antoivat kappaleelle varovaisen myönteisen arvion, ja kehuivat erityisesti sävellystä. Niko Peltonen piti kappaletta ajanmukaisesti tuotettuna ja komeana sävellyksenä, mutta nopeatempoisempaa loppupuolta hieman ärsyttävänä. Vesalaa hän vertasi Lana Del Reyhin. Santtu Reinikainen piti sävellystä mieleenpainuvana, mutta mielikuvituksettomana. Anna Brotkin puolestaan piti kertosäkeen sanoitusta turhan yksinkertaisena. Kappaleessa on havaittu vahvoja PMMP-vaikutteita.

## Lähteet

## Aiheesta muualla
* Kappaleen musiikkivideo YouTubessa
* ''Tequila'' discogs.com -sivustolla
Iso-Kuukkanen

**Iso-Kuukkanen**  on Keski-Suomessa Jyväskylän ja Laukaan kuntarajalla Jylhänperän lähellä sijaitseva järvi.

## Maantietoa
Järven pinta-ala on 180 hehtaaria eli 1,8 neliökilometriä, se on 2,7 kilometriä pitkä ja 1,3 kilometriä leveä. Järvellä on suuri järvenselkä, jonka länsireunalla on järven ainoa saari Pukkisaari. Järvi kapenee lounaiskulmassa kapeaksi salmeksi, jonka päässä sijaitsee lahdenpohjukka Pieni-Kuukkanen. Järven pohjois-, itä- ja eteläpuolella kohoavat korkeat mäet. Eteläinen Pukkivuori nousee 55 metrin korkeuteen. Pukkisaari on 160 metriä pitkä, 90 metriä leveä ja sen pinta-ala on kartasta mitattuna 1,0 hehtaaria. Järvi on luodattu ja siitä on julkaistu syvyyskartat. Järven tilavuus on 13,13 miljoonaa kuutiometriä eli 0,01313 kuutiokilometriä. Sen keskisyvyys on 7,3 metriä ja suurin syvyys on 25 metriä. Järvenselällä on laaja yli 15 metriä syvä syvänne, jossa syvin kohta sijaitsee. Pukkisaaren kaakkoispuolella sijaitsee vielä toinen yli 15-metrinen syvänne. Pieni-Kuukkanen on yhdeksänmetrinen. Järven rantaviivan pituus on 9,6 kilometriä ja sen rannat ovat metsämaata lukuun ottamatta järven länsirantojen suomaita. Järven ympäristössä on vain haja-asutusta ja rannoille on rakennettu yli 30 vapaa-ajan asuntoa. Niille tulee tiet seututieltä 638 tai Petäiskorven kautta tulevalta tieltä. Jyväskylän ja Laukaan välinen kuntaraja ylittää järven keskeltä niin, että suuri osa järvestä jää Jyväskylän puolelle.

## Luontoarvoja
Järven veden humuspitoisuus on pieni ja sen ekologinen luokitus on vuonna 2013 ollut erinomainen. Vedessä on vain vähän ravinteita ja järvi onkin karu. Järven tilanne on ollut aina vakaa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) järvi kuuluu. Järven valuma-alueesta 90&nbsp;% on metsämaata ja 10&nbsp;% peltomaata. Vesi viipyy järvessä poikkeuksellisen kauan. Sen laskennallinen viipymä on 957 vuorokautta eli lähes kolme vuotta. Järven vedenpinnan korkeus on 131,2 metriä mpy.

Järveen on johdettu kymmenen metsä- tai suo-ojaa. Järven itärantaa tulee Hosioislammen (2 ha) ja Purstolammen yhteinen laskuoja. Pohjoisrantaan laskee ojitetun Konttisuon ja pieneten Konttilampien laskuoja. Pohjoisrantaan laskee myös Karhujärvi (14 ha) lyhyttä ojaa pitkin. Läntiseen rantaan Sammalislahteen ja Kaukolahteen laskevat ojitetun suoalueen pienet ojat, joita myöten laskee myös Rummakkolampi (1 ha). Askeleentakanen (2 ha) on varsin syvä pikkulampi, jonka laskuoja on vain muutama metri pitkä. Pukkivuoren takana sijaitsee Hiidenjärvi (50 ha), jonka laskuoja laskee Pieni-Kuukkaseen. Sen takaa idästä tulee vielä pikkuoja nimettömältä lammelta, jonka rantakalliossa on Halsvuoren kalliomaalaus. Pieni-Kuukkasesta alkaa laskujoki Lapiojoki, joka laskee 3,2 kilometrin päässä Lehesjärvi-Vähäjärveen (86 ha).

## Lähteet
Muulinkultakorva

**Muulinkultakorva** (*Syngonium podophyllum*) on vehkakasveihin kuuluva huonekasvina kasvatettava köynnös, jolla on nuolimaiset lehdet.

## Tuntomerkit
Nuorilla yksilöillä on keihäsmäiset, varttuneilla nuolimaiset lehdet. Lehtiin voi kehittyä myös sivuliuskoja. Lehdet voivat olla kellan- tai valkoisenkirjavat.

## Lähteet

## Aiheesta muualla
* Kassu – Kasvien suomenkieliset nimet: Muulinkultakorva (''Syngonium podophyllum'')
* ITIS: ''Syngonium podophyllum'' 
* United States Department of Agriculture (USDA): ''Syngonium podophyllum''
Burkina Fason terrori-iskut 2016

**Burkina Fason terrori-isku 2016** tapahtui maan pääkaupungissa Ouagadougoussa 15. tammikuuta 2016, kun terroristit hyökkäsivät turistihotelliin ja ottivat kymmeniä ihmisiä panttivangeiksi. Uutislähteiden mukaan hyökkääjiä oli kolme. Burkina Fason turvallisuusjoukot yhdessä Ranskan erikoisjoukkojen kanssa onnistuivat vapauttamaan 63 panttivankia. Hotellia vastapäätä olevaan kahvilaan tehtiin myös terrori-isku. Islamilaisen Maghrebin al-Qaida otti vastuun iskuista.

## Tapahtumat
Iskuista selvinneiden mukaan hyökkääjät iskivät Ouagadougoun keskustan Hotel Splendidiin ja lähellä olleeseen Café Cappuccinoon noin puoli yhdeksän aikaan illalla ampuen ilmaan ja huutaen ”*[[Allahu Akbar]]*”. Terroristit alkoivat sitten surmata ihmisä lähietäisyydeltä. Selvinneiden mukaan hyökkääjät ottivat kohteekseen etenkin länsimaalaiset. Tämän jälkeen hyökkääjät ottivat kohteekseen kadun toisella puolella sijaitsevan Hotel Splendidin, joka on suosittu länsimaalaisten avustustyöntekijöiden keskuudessa ja jonne on myös sijoitettu ranskalaissotilaita. Terroristit ampuivat rakennusta ja sytyttivät sen sekä useita alueelle pysäköityjä autoja tuleen. Burkina Fason mukaan hyökkäyksessä kuoli yhteensä 28 henkilöä ja haavoittui 56. Myös neljä hyökkääjää sai surmansa. Burkina Fason sisäministeri Simon Compaoren mukaan uhreja oli yhteensä 18:sta eri maasta.

## Tekijät
Paikalla olleiden mukaan hyökkääjät olivat pukeutuneet turbaaneihin ja vaikuttivat ulkonäöltään tuaregeilta, joita asuu pääasiassa Malissa ja Nigerissä. Eräs iskusta selviytynyt kuvaili hyökkääjiä lapsiksi sanoen näillä olleen vaikeuksia ampua rynnäkkökivääreillään pienen kokonsa takia. Burkina Fason presidentin mukaan kaksi hyökkääjistä oli naisia, mutta väite on ristiriidassa Ranskan viranomaisten kanssa. Ranskalla on Burkina Fasossa sotilastukikohta.

Islamilaisen Maghrebin al-Qaida otti vastuun iskuista sanoen niiden olevan kosto "Ranskaa ja vääräuskoista länttä" vastaan. Yhdysvaltalaisen terroristijärjestöjä tarkkailevan SITE:n mukaan hyökkääjät kuuluivat al-Murabitoun-järjestöön, joka on ilmeisesti toiminut yhteistyössä al-Qaidan kanssa.

## Lähteet
Ngaraard

**Ngaraard** on yksi Palaun 16 osavaltiosta. Se sijaitsee Babeldaobin saaren pohjoisosassa. Sen pinta-ala on 36 neliökilometriä ja siellä on 481 asukasta (vuonna 2015).

## Lähteet
Hansin matkassa

**Hansin matkassa** on ruokaohjelma, jossa Hans Välimäki tapasi julkisuudesta tuttuja henkilöitä maailmalla ja teki heidän kotonaan ruokaa.

## Ensimmäinen tuotantokausi
Ensimmäinen tuotantokausi alkoi MTV3-kanavalla 28. elokuuta 2012.

## Toinen tuotantokausi
Toinen tuotantokausi alkoi 3. syyskuuta 2014.

## Kolmas tuotantokausi
Kolmas tuotantokausi alkoi 5. huhtikuuta 2020 Nelosella.

## Lähteet
Degerman

**Degerman** on muun muassa seuraavien henkilöiden sukunimi:

* Börje Degerman (1918–1999), suomalainen insinööri, yrittäjä ja yritysjohtaja, talous- ja teollisuusneuvos
* Otto Degerman (1888–1918), sisällissodassa punakaartin työpataljoonan päällikkö
* Lars Degerman (s. 1963), ruotsalainen shakkimestari
* Otto Degerman (1888–1918), sisällissodassa punakaartin työpataljoonan päällikkö
* Patrick Degerman, suomalainen seikkailija
* Rasmus Degerman (s. 2001), suomalainen jalkapalloilija
* Tommi Degerman (s. 1976), suomalainen jääkiekkoilija
Helge Sirén

**Helge Sulo Sirén** (23. marraskuuta 1928 Riihimäki – 16. tammikuuta 2014 Riihimäki) oli suomalainen palomestari, kunnallispoliitikko ja kansanedustaja 1975–1983.

Helge Sirénin vanhemmat olivat palomestari Sulo Kristian Sirén ja Helga Tuulikki Vuorela. Hän työskenteli Riihimäen palokunnassa palomiehenä 1946–1954 ja 1957–1962, konekersanttina 1954–1957 ja 1962–1966 sekä
Riihimäen palokunnan palomestarina vuodesta 1966.

Sirén valittiin eduskuntaan sosiaalidemokraattien edustajaksi Hämeen läänin eteläisestä vaalipiiristä vuosiksi 1975–1983. Hän toimi myös Riihimäen kaupunginhallituksessa ja kaupunginvaltuuston puheenjohtajana sekä Riihimäen aluesairaalan liittohallituksen puheenjohtajana. Presidentin valitsijamiehenä Sirén oli 1982.

## Lähteet
Lukas Müller

**Lukas Müller** (s. 14. maaliskuuta 1992 Villach) on itävaltalainen mäkihyppääjä. 177 senttimetriä pitkä Müller edustaa SV Villachia. 

Müller debytoi maailmancupissa maaliskuussa 2009 Lahden normaalimäen kilpailussa sijoittuen 44:nneksi. Avauspisteensä hän saavutti kahden päivän päästä Lahden suurmäen kilpailusta ollen 28:s. Hänen paras sijoituksensa on kuudes joulukuulta 2009 Keski-Euroopan mäkiviikon Oberstdorfin kilpailusta.

Müllerillä on kolme kultaa ja yksi pronssi nuorten MM-kilpailuista. Yksi kultamitaleista on henkilökohtainen. 

Müller toimi koehyppääjänä vuoden 2016 lentomäen MM-kilpailuissa. Hänen vasen suksensa irtosi kesken ilmalennon ja Müller putosi niskalleen maahan. Hänen alaraajansa halvaantuivat. Onnettomuuden jälkeen Müller on kyennyt ottamaan askeleita.

## Lähteet
Karri Hakala

**Karri Hakala** (s. 5. lokakuuta 1996 Keminmaa) on suomalainen maastohiihtäjä. Hakala edusti Ilmajoen Kisailijoita.

Hakala debytoi maailmancupissa tammikuussa 2016 Planican sprintissä, jossa sijoittui 28:nneksi. Se on hänen paras maailmancupsijoituksensa. 

Hakala sijoittui nuorten MM-kilpailuissa vuonna 2015 Almatyssä perinteisen sprintissä 28:nneksi ja 2016 Rasnovissa vapaan sprintissä 19:nneksi. Alle 23-vuotiaiden MM-kilpailuissa 2017 hän oli perinteisen sprintissä 45:s ja 15 kilometrin vapaalla 50:s.

Hakala saavutti vapaan hiihtotavan sprintissä SM-pronssia Vöyrillä 2020.

Hakala on kilpaillut viimeksi keväällä 2021.

## Lähteet
Sulatejuusto

**Sulatejuusto** on maidon kaseiiniproteiinin, maitorasvan ja veden muodostama emulsio, joka on valmistettu perinteisesti juustosta, voista, sulatesuoloista ja vedestä. Nykyisin valmistetaan myös vähärasvaista sulatejuustoa, joka ei sisällä voita.  

Pehmeämpiä sulatejuustoja voidaan käyttää levitteenä. Kiinteämpiä sulatejuustoja myydään suurempina lohkoina tai yksittäispakattuina siivuina. Sulatejuustot sopivat pehmeän rakenteensa vuoksi leivän päällystämisen lisäksi myös esimerkiksi kastikkeiden ja keittojen valmistukseen.  

## Valmistus
Sulatejuusto valmistetaan kuumentamalla lähtöaineita, jolloin ne sulavat ja emulgoituvat sulatesuolojen vaikutuksesta. Sulatejuuston valmistukseen voidaan käyttää yhtä tai useampaa kypsytettyä juustolaatua. Leikattavissa sulatejuustoissa vesi lisätään tyypillisesti kerralla ja levitettävissä kahdessa osassa.

Sulatesuoloina voidaan käyttää sitraatteja eli sitruunahapon suoloja tai fosfaatteja eli fosforihapon suoloja. Sulatejuustoon voidaan lisätään myös maito- tai herajauhetta, suolaa, mausteita ja väri- tai säilöntäaineita niiden maun, rakenteen, värin tai säilyvyyden parantamiseksi.

## Historiaa
Sulatejuusto kehitettiin Sveitsissä vuonna 1911, kun Walter Gerber ja Fritz Stettler kehittivät pidemmän säilyvyyden omaavaa juustoa. He saivat natriumsitraatin ja kuumennuksen avulla muutettua juuston homogeeniseen, juoksevaan muotoon eli sooliksi, josta jäähdyttyä tuli vakaa homogeeninen geeli. Samantyyppinen rakenne löytyy myös fonduesta, jossa sooli saadaan aikaiseksi kuumennuksen ja viinin avulla. 

Sulatejuuston valmistus alkoi Yhdysvalloissa vuonna 1917, jolloin James L. Kraft esitteli cheddarpohjaisen, tölkitetyn sulatejuuston. Nimellä amerikkalainen juusto myytävä valmiste  on sulatejuustotuote, jolla on alhainen sulamispiste, minkä vuoksi sitä käyteätän erilaisten ruokien valmistuksessa. Se on maidon, maitorasvojen ja muiden ainesosien, kuten heraproteiinikonsentraatin, maitoproteiinikonsentraatin ja säilöntäaineiden, sekoitus. Koska se sulaa helposti, sitä käytetään juustohampurilaisissa, grillatuissa juustovoileivissä sekä juustomakaronissa.

Skandinaviassa valmistuksen aloitti norjalainen O. Kavli vuonna 1924. Sulatejuuston valmistus Suomessa alkoi vuonna 1925, jolloin Suomen ensimmäinen sulatejuustotehdas Oy Suomen juusto Ab Lahti aloitti toimintansa. Sen ensimmäinen sulatejuusto oli nimeltään Marathon-herkkujuusto. Valio toi vuonna 1933 markkinoille Emmentalista valmistetun leikattavan Koskenlaskijan ja vuonna 1934 levitettävän Violan.

Voin osuus oli ennen huomattavasti suurempi kuin nykyisin. Levitettävä Viola sisälsi 60 prosenttia rasvaa ja Koskenlaskija 45 prosenttia nykyisen 22 prosentin sijaan. Levitettävää sulatejuustoa kutsuttiinkin ennen voijuustoksi. Voijuustossa oli enää 35 prosenttia rasvaa vuonna 1993.

## Käyttö
Sulatejuustoa voidaan käyttää paitsi leivälle, myös ruoanlaittoon. Se voi olla aineksena keitoissa, kastikkeissa ja laatikkoruoissa. Sitä voidaan käyttää myös leivontaan ja esimerkiksi kakkujen kuorrutteisiin.

## Lähteet

## Aiheesta muualla
Helvi Hyrynkangas

**Helvi Inkeri Hyrynkangas** (o.s. **Pääkkönen**; 30. syyskuuta 1928 Oulu – 11. syyskuuta 2021 Oulu) oli suomalainen sosiaalineuvos ja kansanedustaja.

Helvi Pääkkösen vanhemmat olivat johtajaopettaja, luutnantti Erkki Pääkkönen ja kansakoulunopettaja Anni Markkanen. Hän avioitui Seppo Hyrynkankaan kanssa 1950 ja suoritti farmaseutin tutkinnon Helsingin yliopistossa 1952. Hän työskenteli farmaseuttina 1952–1961, Medipolar Oy:n työnjohtajafarmaseuttina 1961–1964 sekä Kansaneläkelaitoksen sairausvakuutusfarmaseuttina 1964–1983 ja Pohjois-Suomen aluetarkastajana 1983–1987, kunnes jäi eläkkeelle loukkaannuttuaan porokolarissa.

Hyrynkangas valittiin eduskuntaan liberaalisen kansanpuolueen edustajaksi Oulun läänin vaalipiiristä vaalikaudeksi 1979–1983. Hän on toiminut myös Oulun kaupunginhallituksessa ja kaupunginvaltuustossa, kirkkovaltuutettuna ja useissa muissa luottamustehtävissä. Hänelle myönnettiin sosiaalineuvoksen arvonimi 1997.

## Lähteet
III (Lapinpolthajien albumi)

**III – ”Jokainen isä toivoo pojastaan miestä, ei hinttiä – jokainen poika toivoo isästään miestä, ei natsia”** on hardcore punk -yhtye Lapinpolthajien kolmas studioalbumi, joka julkaistiin 12. kesäkuuta 2015. Kappaleiden aiheet keskittyvät perisuomalaiseen ahdistukseen ja epätoivoon. Samalla albumi ottaa vahvasti kantaa seksuaaliseen tasa-arvoisuuteen. Albumi on yhtyeen ensimmäinen digitaalisessa studiossa äänitetty albumi.

Albumin alaotsikko tulee rumpali Jukkelin homoseksuaaliselta tuttavalta, jonka isä oli lausunut hänelle näin.

## Kappaleet
#
#
#
#
#
#
#
#
#
#

## Kokoonpano
* Tuomas – laulu, kitara
* Antti – kitara, taustalaulu
* Häsperi – bassokitara, taustalaululaulu
* Jukkeli – rummut

## Arvostelut
* Keskisuomalainen: 
* Soundi: 

## Lähteet
Outo hedelmä

**Outo hedelmä** on Pää Kii -yhtyeen sekä Lapinpolthajien split-albumi, joka julkaistiin 6. heinäkuuta 2013.

## Kappaleet
### A-puoli
#Kävelevien aborttien kaupunki	
#Aina jonon viimeinen	

### B-puoli
#Nyrkillä kasvatettu poika	
#Murrosikä jatkuu...

## Aiheesta muualla
* ''Outo hedelmä'' discogs.com -sivustolla
Voimistelu Euroopan kisoissa 2015

**[[Euroopan kisat 2015|Euroopan kisojen 2015]] [[voimistelu]]** pidettiin Bakussa Crystal Hallissa 13. - 14. kesäkuuta 2015. Urheilijoita oli yhteensä 446. Sarjoja oli yhteensä 34. Menestynein maa oli Venäjä, joka voitti yhteensä 30 mitalia, joista 18 oli kultaa.

## Tulokset

### Akrobatiavoimistelu

#### Naisten ryhmäkilpailut

#### Sekaparit

### Aerobic
Ryhmäkilpailussa joukkueessa oli viisi osallistujaa, joista kolme oli naisia.

### Rytminen voimistelu

#### Yksilö

#### Joukkue

### Telinevoimistelu

#### Miehet

#### Naiset

### Trampoliini

## Mitalitaulukko

## Lähteet
Tiiu Kuik

**Tiiu Kuik** (s. 16. maaliskuuta 1987) on virolainen malli.

Kuik oli 13-vuotias, kun Top Models -mallitoimiston Paolo Moglia huomasi hänet ruokamessuilla Tallinnassa. Pian Kuik aloitti mallin työt Japanissa ja Milanossa.

Kuik käveli ensimmäisen kerran isossa muotinäytöksessä Milanon muotiviikoilla syksyllä 2002 Jil Sanderin ja Guccin näytöksissä. Hän on ollut muotinäytösmallina muun muassa muotisuunnittelijoille Calvin Klein, Zac Posen, Oscar de la Renta, Christian Dior, Jean Paul Gaultier ja Giorgio Armani. Vuonna 2005 hän teki sopimuksen CoverGirl-meikkibrändin kanssa.

## Lähteet
Pesäpallon naisten Mestaruussarjan kausi 1983

**Pesäpallon naisten Mestaruussarja kaudella 1983** pelattiin kymmenen joukkueen kaksinkertainen sarja, jonka perusteella määräytyivät lopulliset sijoitukset.

## Naisten Mestaruussarja

Oulu ja Riihimäki putosivat. Sarjaan nousivat Nurmon Jymy ja Imatran Pallo-Veikot.

Hyvinkään Tahko: Kaija Väisänen, Merja Laine, Pirjo Ahokas, Sanna Vuorinen, Paula Wirtanen, Leena Sarkola, Kirsti Kästämä, Jaana Majuri, Helinä Mörä, Päivi Karivirta, Marja Simola, Valmentaja ja pelinjohtaja Ari Skyttä.

## Palkinnot

## Lähteet

* Siukonen-Ahola: Urheilun vuosikirja 5 1983 ()
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008
* http://mrasilainen.com/sarjat/ottelut/N_SM_1931-2009.xls
Pesäpallon suomensarja 1973

**Pesäpallon [[Suomensarja (pesäpallo)|suomensarja]]** pelattiin 29. kerran kaudella 1973. Sarja pelattiin kolmessa lohkossa kaksinkertaisena sarjana. Lohkovoittajat Jyväskylän Kiri, Vimpelin Veto ja Loimaan Palloilijat nousivat suoraan mestaruussarjaan kaudeksi 1974. Lohkojen kaksi heikointa putosi maakuntasarjaan. 
 
## Suomensarja

### Itälohko

Itälohkossa voiton vei Jyväskylän Kiri puhtaalla pelillä.

### Etelälohko

Herttoniemen Urheilijat palasi seuraavalle kaudelle PuMu 2:n paikalle.

### Länsilohko

Vimpelin Veto nousi länsilohkosta voitettuaan Jyväskylässä 9. syyskuuta käydyssä uusintaottelussa Nurmon Jymyn 4–3.

## Lähteet

* http://www.mrasilainen.com/
Dolma

**Dolma** (osmaninturkin طولمه *dolma*, ”täytetty”) on Lähi-idän ja naapurialueiden Kreikan ja muun Balkanin, Kaukasuksen, Venäjän ja Keski-Aasian ruokakulttuuriin kuuluva joukko täytettyjä kasvisruokia. Yleisiä kasviksia ovat tomaatti, paprika, sipuli, kesäkurpitsa, munakoiso ja valkosipuli. Täyte voi sisältää tai olla sisältämättä lihaa. Lihadolmat tarjotaan yleensä lämpimänä ja kasvisdolmat kylmänä alkupalana (*[[meze]]*).

Viininlehti- tai kaalikääryleitä kutsutaan myös nimellä dolma tai *yaprak dolma* (”lehtidolma”). Kreikkalaisesta keittiöstä viininlehtikääryleet tunnetaan nimellä *dolmades* (, monikko) eli *dolmadakia* (ντολμαδάκια, *ntolmadákia*, monikon diminutiivi). Niiden täytteenä on riisiä ja yrttejä. Täytetyt vihannekset kuuluvat myös italialaiseen keittiöön, missä niitä kutsutaan nimellä *ripieni* ("täytetty").

## Lähteet

## Aiheesta muualla
Oikari

**Oikari** on valtatie 13:n varrella Kyyjärvellä lähellä Karstulan rajaa sijaitseva kylä.

Oikarin maasto on mäkistä ja viljavat pellot laskevat kylää halkovaan Oikarinjokeen. Asutus on jakautunut molemmin puolin jokea. Vuonna 1989 tehdyn rakennusinventoinnin mukaan Oikarin kylän raitti on maakunnallisesti merkittävä, sillä uudisrakentaminen on onnistuneesti sovitettu jo olemassaolevaan talonpoikaiseen rakennuskantaan.

Vuonna 2006 Oikari valittiin Kyyjärven vuoden kauneimmaksi kyläksi. Kyyjärveläinen betonielementtitehdas Betset käyttää tuotteidensa valmistuksessa Oikarinharjun soraa.
Kalmankoura

**Kalmankoura** () on vuonna 1965 valmistunut scifi-trilleri, joka perustuu Alistair MacLeanin salanimellä Ian Stuart kirjoittamaan samannimiseen romaaniin. Elokuvakäsikirjoituksesta vastasi myös kirjailijana tunnettu James Clavell (*mm. [[Shōgun (romaani)|Shōgun]]*) ja ohjauksesta John Sturges, joka myös toimi elokuvan tuottajana.

## Juoni
Biologisten aseiden laboratoriossa on tapahtunut onnettomuus. Ensimmäinen teoria tapahtuneesta on, että jokin taudinaiheuttaja on päässyt vahingossa vapaaksi ja tappanut useita tiedemiehiä. Suurempaa pelkoa aiheuttaa epäilys siitä, että paljon vaarallisempi, Kalmankouraksi nimetty taudinaiheuttaja, olisi varastettu. Jos Kalmankoura pääsisi vapaaksi, se voisi tappaa koko ihmiskunnan muutamassa viikossa tai kuukaudessa.

## Rooleissa

## Lähteet

## Aiheesta muualla
*
Tabbouleh

**Tabbouleh**, **tabouleh** tai suomeksi suositusten mukaan **tabbule** ( *tabūlah*) on libanonilainen kasvisruoka, joka valmistetaan tomaateista, hienoksi pilkotusta persiljasta, mintusta, bulgurista ja sipulista ja maustetaan oliiviöljyllä, sitruunamehulla ja suolalla. Tabbulea tehdään joskus myös runsaampia versioita, jotka sisältävät esimerkiksi kurkkua ja/tai kikherneitä.

Tabbulea tarjotaan usein *[[meze]]*-alkupalana arabimaailmassa.

## Lähteet

## Aiheesta muualla
Kultaimarre

**Kultaimarre** (*Phlebodium aureum*) on kallioimarrekasveihin kuuluva huonekasvina kasvatettava saniainen. Sen suomen- ja latinankieliset nimet (*aureum*: kulta[inen]) viittaavat juurakon kullanruskeaan karvaan.

## Tuntomerkit
Kasvualustan päällä suikertava karvainen juurakko. Pariliuskaiset lehdet, joiden lehdykät ovat kellertävät tai sinivihreät ja varsi nuorena vihreä, vanhana tumma. Itiöpesäkeryhmät sijaitsevat lehtien alapinnoilla riveinä. 

## Lähteet

## Aiheesta muualla
* ITIS: ''Phlebodium aureum'' 
* United States Department of Agriculture (USDA): ''Phlebodium aureum'' 
* ''Phlebodium aureum'' in BoDD &ndash; Botanical Dermatology Database
Otavan iso Fokus

**Otavan iso Fokus** on vuosina 1971–1975 julkaistu kahdeksanosainen suomalainen tietosanakirja. Esitystapa on tiivis. Aakkostettuja hakusanoja on noin 50&nbsp;000. Lisäksi on noin 200 laajaa, eri tiedonalojen asiakokonaisuuksia käsittelevää erityisartikkelia. Seitsemännen osan alussa on yli 100-sivuinen Suomi-erityisartikkeli. Kahdeksas osa on taulukko-, kirjallisuusluettelo- ja avainsanasto-osa. Sivunumerointi jatkuu katkotta ensimmäisestä osasta viimeiseen. 

Otavan iso Fokus julkaistiin osana Fokus-tietosanakirjastoa, jonka erillisteoksia olivat lääkärikirja *Fokus-ihminen*, *Fokus-tekniikka 1–2*, *Fokus-urheilu* sekä *[[Fokus taide|Fokus taide 1–2]]*.

## Sarjan osat
* 
* 
* 
* 
* 
* 
* 
* 

## Lähteet
Filmfare Awards 2015

**Filmfare Awards 2015** oli 15. tammikuuta 2016 Mumbaissa pidetty tilaisuus, jossa palkittiin vuoden 2015 parhaat hindinkieliset elokuvat. Se oli 61:s Filmfare Awards -tilaisuus.

## Palkintojen voittajat ja ehdokkaat
### Meriittipalkinnot

### Kriitikkopalkinnot

### Tekniset palkinnot

### Erikoispalkinnot

## Eniten voittoja ja ehdokkuuksia saaneet elokuvat

* **12 ehdokkuutta:** *[[Bajirao Mastani]]*
* **8 ehdokkuutta:** *[[Piku]]*
* **7 ehdokkuutta:** *[[Tanu Weds Manu Returns]]*
* **6 ehdokkuutta:** *[[Badlapur (elokuva)|Badlapur]]*
* **5 ehdokkuutta:** *[[Dilwale (vuoden 2015 elokuva)|Dilwale]]*, *[[Dum Laga Ke Haisha]]*, *[[Talvar (elokuva)|Talvar]]*
* **4 ehdokkuutta:** *[[Dil Dhadakne Do]]*, *[[Roy (elokuva)|Roy]]*, *[[Tamasha (elokuva)|Tamasha]]*, *[[Bajrangi Bhaijaan]]*
* **3 ehdokkuutta:** *[[Shaandaar]]*

* **9 voittoa:** *[[Bajirao Mastani]]*
* **6 voittoa:** *[[Piku]]*
* **2 voittoa:** *[[Dum Laga Ke Haisha]]*, *[[Roy (elokuva)|Roy]]*, *[[Talvar (elokuva)|Talvar]]*, *[[Tanu Weds Manu Returns]]*

## Lähteet
Fritz von Uhde

**Fritz von Uhde** (1848–1911) oli saksalainen taidemaalari. Hänen taiteessaan jatkui realistinen suuntaus. Hän oli Max Liebermannin ohella maansa impressionistisen ulkoilmamaalauksen pääedustaja. von Uhde on tehnyt myös hengellisaiheisia maalauksia, jotka on sovitettu hänen omaan aikaansa.


Fritz von Uhde - Lasset die Kinderlein zu mir kommen, 1884 (Leipzig).jpg|*Antakaa lasten tulla tyköni* 1883
The Last Supper (1886), by Fritz von Uhde.jpg|*Viimeinen ehtoollinen* 1886
Fritz v Uhde Schwerer Gang (1).jpg|*Tie Betlehemiin* 1890
Fritz von Uhde - Der Gang nach Emmaus (1891).jpg|*Tie Emmaukseen* 1891
Kind mit Puppe, 1885.jpg|*Lapsi nuken kanssa* 1895
In the Garden, 1901.jpg|*Puutarhassa* 1901
Fritz von Uhde - Mädchen auf der Treppe (ca.1910).jpg|*Portailla istuva enkeli* 1910


## Lähteet

## Aiheesta muualla
Eivind Bakkene

**Eivind Bakkene** (s. 9. huhtikuuta 1990 Lillehammer) on norjalainen maastohiihtäjä. Bakkene edustaa Øystre Slidre IL -seuraa.

Bakkene debytoi maailmancupissa helmikuussa 2011 Drammenin sprintissä sijoittuen sijalle 58. Ensimmäiset pisteensä hän saavutti tammikuussa 2016 Planican vapaan sprintistä ollen 16:s.

## Lähteet
Mercedes-Benz E-sarja (W213)

**Mercedes-Benz W213** on Mercedes-Benz E-sarjan viidennen sukupolven malli, jota valmistettiin vuosina 2016–2023. Se korvasi edeltäneen W212-mallin ja seuraajaksi tuli W214. 

## Mercedes-Benz W213 (2016–2023)

Mercedes-Benz W213 esiteltiin Detroitin autonäyttelyssä tammikuussa 2016. Edeltäjäänsä verrattuna auton kokonaispituus kasvoi 43 millimetriä ja akseliväli 65 millimetriä. Muotoiluun on otettu vaikutteita suuremmasta S-sarjasta (W222). Ensimmäiset mallivaihtoehdot olivat E 200 (185&nbsp;hv), E 220 d (195&nbsp;hv) ja pistokehybridi E 350 e (279&nbsp;hv), jossa kaksilitraisen bensiinimoottorin apuna on sähkömoottori.

Vuoden 2016 Euro NCAP -kolaritestistä W213 sai tulokseksi täydet viisi tähteä.

Pariisin autonäyttelyssä syyskuussa 2016 esiteltiin Mercedes-Benz E All-Terrain, joka on farmarimallin maasturimaisempi versio. Sen maavara on 29 millimetriä tavallista farmaria korkeampi. All-Terrain kilpailee Audi A6 Allroadin ja Volvo V90 Cross Countryn kanssa.

Detroitin autonäyttelyssä tammikuussa 2017 esiteltiin E-sarjan kaksiovinen coupé-malli. Muotoilultaan malli on hyvin samankaltainen kuin pienempi C-sarjan coupé.

Kangaskattoinen E-sarjan Cabriolet esiteltiin keväällä 2017 Geneven autonäyttelyssä.

Keväällä 2020 keulan ilme uudistui uusilla ajovaloilla, etusäleiköllä ja puskurilla. Sedan sai kiilamaiset, uuden A-sarjan (W177) tyyliset takavalot. Myös takaluukku- ja puskurit ovat uudet. Ohjaamossa näkyvin muutos on uusi ohjauspyörä.

## Lähteet

## Aiheesta muualla
Kortepohjan koulu

**Kortepohjan koulu** on luokkien 1–6 perusopetusta antava koulu, joka sijaitsee Jyväskylän Kortepohjan Kortesuolla osoitteessa Kartanonkuja 4. 

Alkuperäinen koulurakennus rakennettiin 1970-luvun alussa ja sen suunnitteli Jukka Kolehmainen. Vuosina 2020–2022 vanha koulu purettiin ja tilalle rakennettiin uusi päiväkotikoulu. Uudessa rakennuksessa sijaitsee myös Kortepohjan kirjasto. Rakentamisen aikana koulu toimi väistötiloissa Voionmaan koulussa.

## Historia
Kortepohjan koulun rakentaminen aloitettiin vuonna 1970. Samana vuonna Kortepohjaan perustettiin neuvola, kirjasto ja lastentarha. Koulun suunnitteli Jukka Kolehmainen.

Vuonna 1991 Kortepohjan koulu aloitti kokeiluna vieraskielisen opetuksen (CLIL), jota käytetään koulussa edelleen.

Vuonna 2016 aiempana syksynä irtisanottu rehtori Pasi Lehtola lähetti oikeusvaatimuksen, jossa hän vaati irtisanomisensa kumoamista. Hän arvioi tulleensa irtisanotuksi, koska hän kirjoitti sivistyslautakunnalle koulun sisäilmaongelmista. Kaupungin vastauksessa sanotaan, että peruste irtisanomiselle oli Lehtolan kykenemättömyys hoitaa työtänsä sen edellyttämällä tavalla.

11.9.2019 Kortepohjan koululla tapahtui onnettomuus, kun koulun kaukolämpöputkeen tuli vuoto. Vuoto syntyi, kun koulurakennuksen ulkopuolella otettiin maaperänäytteitä ja pora puhkaisi putken. Luokan oppilaat olivat tapahtumahetkellä leirikoulussa, joten henkilövahinkoja ei sattunut. Kuumaa vettä pääsi sisätiloihin 200 kuutiota.

Maaliskuussa 2020 koulun toiminta siirtyi Voionmaan kouluun. Kartanonkujalla ollut koulurakennus purettiin ja tilalle rakennettiin päiväkotikoulu. Koulu valmistui vuonna 2022.

## Lähteet
Andreas Myran Steen

**Andreas Myran Steen** (s. 23. joulukuuta 1988 Leksvik) on norjalainen maastohiihtäjä. Steen edustaa Leksvik IL -seuraa.

Steen debytoi maailmancupissa maaliskuussa 2010 Drammenin sprintissä sijoittuen 35:nneksi. Avauspisteensä hän saavutti vuoden 2011 helmikuussa samasta kilpailusta ollen 21:s. Steenin paras maailmancup-sijoitus on 17. tila tammikuulta 2016 Planican vapaan sprintistä.

## Lähteet
Soilu

**Soilu** on Koillis-Pohjan Sähkö Oy:n rakennuttama voimalaitos Kuusamossa Soilujoessa Iijoen vesistössä, joka valmistui 1960. Sen putous on 28 metriä ja teho 1,8 MW. Sen omistaa Koskienergia Oy.

## Lähteet
Korian rautatiesilta

**Korian rautatiesilta** viittaa seuraaviin Kymijoen ylittäviin siltoihin Kouvolassa:

* Korian rautatiesilta, 1870 valmistunut rautarakenteinen entinen ratasilta, jalankulun ja pyöräilyn käytössä
* Korian ratasilta, 1925 valmistunut teräsbetoninen Riihimäki–Pietari-radan nykyinen ratasilta
Anette Stai

**Anette Stai** (s. 1961) on norjalainen entinen malli.

Anette Stain vanhemmat, jotka itsekin olivat tehneet mallin töitä, kehottivat häntä kokeilemaan alaa, jotta hän voisi pudottaa painoa ja kohottaa itsetuntoaan. Stai meni mallikouluun, ja vuoden 1980 syksyllä hän voitti Ford-mallitoimiston Supermodel of the World -kilpailun (tuolloin kilpailun nimi oli Face of the ’80s). Hän oli kilpailun ensimmäinen voittaja.

Stai teki muutaman vuoden paljon töitä, mutta väsyi alaan ja päätti lopettaa mallin työt. Hän on sittemmin tehnyt töitä muotitoimittajana ja valokuvaajana, sekä kirjoittanut kirjoja.

Stai on naimisissa, ja hänellä on kaksi poikaa ja kaksi poikapuolta.

## Lähteet

## Aiheesta muualla
*Dagbladet - Portrettet Haastattelu. 20.3.2006